Up-621/05
Natisni
Opravilna št.:
Up-621/05
Datum odločitve:
13. 10. 2005
ECLI:
ECLI:SI:USRS:2005:Up.621.05
Akt:
Ustavna pritožba A. A.  zoper sklep Višjega sodišča v Mariboru št. I Cp 32/2004 z dne 5. 11. 2004 v zvezi s sklepom Okrajnega sodišča v Slovenj Gradcu št. N 131/89 z dne 21. 10. 2003 
Ustavna pritožba A. A. zoper sklep Višjega sodišča v Mariboru št. Cp 1763/2001 z dne 6. 5. 2003 v zvezi s sklepom Okrajnega sodišča v Slovenj Gradcu št. N 131/89 z dne 19. 4. 2001
Izrek:
Ustavna pritožba A. A.  zoper sklep Višjega sodišča v Mariboru št. I Cp 32/2004 z dne 5. 11. 2004 v zvezi s sklepom Okrajnega sodišča v Slovenj Gradcu št. N 131/89 z dne 21. 10. 2003 se zavrže.

Ustavna pritožba A. A. zoper sklep Višjega sodišča v Mariboru št. Cp 1763/2001 z dne 6. 5. 2003 v zvezi s sklepom Okrajnega sodišča v Slovenj Gradcu št. N 131/89 z dne 19. 4. 2001 se zavrže.
Evidenčni stavek:
Ustavno sodišče je zavrglo prepozno ustavno pritožbo. Pogoj za izjemno obravnavanje ustavne pritožbe kljub zamudi roka ni izpolnjen, ker iz ustavne pritožbe in iz priloženih listin ni mogoče zaključiti, da bi bile z izpodbijanim aktom očitno hudo kršene pritožnikove človekove pravice ali temeljne svoboščine.
Geslo:
1.4.52.6 - Ustavno sodstvo - Postopek - Procesne predpostavke v postopku ustavne pritožbe - Rok za vložitev ustavne pritožbe.
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
4. 7. 2005
Vrsta odločitve:
sklep
Vrsta rešitve:
zavrženje
Dokument:
US25169
Up-621/05-6
13. 10. 2005
SKLEP
Ustavno sodišče je v postopku za preizkus ustavne pritožbe A. A. iz Ž., na seji senata dne 27. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
1. Ustavna pritožba A. A.  zoper sklep Višjega sodišča v Mariboru št. I Cp 32/2004 z dne 5. 11. 2004 v zvezi s sklepom Okrajnega sodišča v Slovenj Gradcu št. N 131/89 z dne 21. 10. 2003 se zavrže.
2. Ustavna pritožba A. A. zoper sklep Višjega sodišča v Mariboru št. Cp 1763/2001 z dne 6. 5. 2003 v zvezi s sklepom Okrajnega sodišča v Slovenj Gradcu št. N 131/89 z dne 19. 4. 2001 se zavrže.
Obrazložitev
1. Pritožnik je dne 2. 7. 2005 vložil ustavno pritožbo zoper sodni odločbi, navedeni v izreku. Navaja, da je nerazumljivo dejanje njegovega pooblaščenca v pravdi, ki je pritožniku sklep Višjega sodišča izročil z zamudo skoraj 7 mesecev. Meni, da so bile z izpodbijanima odločbama določbe Ustave očitno "grobo" kršene, kar naj bi "izražalo nujnost obravnave primera".
2. Po prvem odstavku 52. člena Zakona o Ustavnem sodišču (v nadaljevanju ZUstS) se ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba.
3. Iz podatkov, ki jih je Ustavnemu sodišču poslalo Okrajno sodišče v Slovenj Gradcu, izhaja, da je bil sklep Višjega sodišča v Mariboru št. I Cp 32/2004 z dne 5. 11. 2004 pritožnikovemu pooblaščencu vročen dne 2. 12. 2004, sklep Višjega sodišča v Mariboru št. Cp 1763/2001 z dne 6. 5. 2003 pa je bil pritožniku vročen dne 26. 5. 2003. Ustavna pritožba zoper oba izpodbijana sklepa, vložena dne 2. 7. 2005, je torej prepozna.
4. Po tretjem odstavku 52. člena ZUstS lahko Ustavno sodišče v posebno utemeljenih primerih izjemoma odloča o ustavni pritožbi, ki je vložena po izteku šestdesetdnevnega roka. Pogoj za izjemno obravnavanje ustavne pritožbe kljub zamudi roka je, da je že iz ustavne pritožbe in iz priloženih listin mogoče sklepati, da so bile z izpodbijanim aktom očitno hudo kršene pritožnikove človekove pravice ali temeljne svoboščine. Ta pogoj v obravnavani zadevi ni izpolnjen, pritožnik pa izjemnega odločanja zgolj s pavšalnim zatrjevanjem "grobih" kršitev ustavnih pravic ne more doseči. Zato je Ustavno sodišče ustavno pritožbo zavrglo.
5. Senat Ustavnega sodišča je sprejel ta sklep na podlagi prve alineje prvega odstavka 55. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana Jože Tratnik in mag. Marija Krisper Kramberger. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić